સામગ્રી: વિજય રૂપાણીના કહેવા પ્રમાણે સોમવારથી અમલ શરૂ થશે

શનિવારે રાષ્ટ્રપતિ રામનાથ કોવિંદે સવર્ણોને દસ ટકા અનામતની જોગવાઈ કરતા ખરડાની ઉપર મંજૂરીની મહોર મારી હતી, તેના બીજા દિવસે જ આ જાહેરાત કરવામાં આવી હતી. 

આમ ગુજરાત એ દેશ દેશભરમાં સવર્ણ અનામતનો અમલ કરનારું પ્રથમ રાજ્ય બની ગયું છે.

ગુજરાત કૉંગ્રેસે રાજ્ય સરકારની જાહેરાતને 'લૉલિપોપ' જણાવી છે. 

યૂથ ફૉર ઇક્વાલિટી નામના સંગઠને સરકારના કાયદાને સુપ્રીમ કોર્ટમાં પડકાર્યો છે. 

સ્થાનિક મીડિયા રિપોર્ટ્સ મુજબ, 23 મુસ્લિમ સહિત 69 જ્ઞાતિઓનો આ યાદીમાં સમાવેશ કરવામાં આવ્યો છે. 

લોકસભામાં ચર્ચા દરમિયાન દરમિયાનગીરી કરતા નાણાપ્રધાન અરૂણ જેટલીએ કહ્યું હતું કે બંધારણના અનુચ્છેદ 15 અને 16 હેઠળ મળેલા અધિકારઓની રૂએ ગુજરાત સરકાર દ્વારા સવર્ણોને અનામત આપવાની જોગવાઈ કરવામાં આવી હતી. 

પરંતુ, એ અનામતને બંધારણીય સંરક્ષણ પ્રાપ્ત ન હોવાને કારણે ન્યાય પાલિકાએ તેને રદ કરી નાખી હતી. 

ગુજરાત કૉંગ્રેસના વડા અમિત ચાવડાના કહેવા પ્રમાણે, "રાજ્ય સરકારે પૂરતી વિચારણા કર્યા વગર ઉતાવળે જાહેરાત કરી છે."

"તાજેતરમાં લેવાનારી તથા આગામી સ્પર્ધાત્મક પરીક્ષાઓમાં નવી અનામતની જોગવાઈ કેવી રીતે કરવામાં આવશે, તેની સ્પષ્ટતા કરવી જોઈએ." 

તમે આ વાંચ્યું કે નહીં?

કોને અનામત ?

જે પરિવારની વાર્ષિક રૂ. આઠ લાખ કરતાં ઓછી આવક હોય અથવા પાંચ એકરથી ઓછી ખેતીલાયક જમીન હોય તેમને અનામત મળે તેવી જોગવાઈ આ ઍક્ટમાં કરવામાં આવી છે. 

શૈક્ષણિક અને સામાજિક રીતે પાછત વર્ગોની સાથે હવે દેશમાં હવે અનામતની ટકાવારી 60 ટકા ઉપર પહોંચી જશે. 

ઉલ્લેખનીય છે કે ગુજરાતમાં પાટીદારો, હરિયાણામાં જાટ, રાજસ્થાનમાં ગુર્જર તથા મહારાષ્ટ્રમાં મરાઠાઓ દ્વારા અનામતની માગ કરવામાં આવી હતી. 

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો

\nઅગાઉની સામગ્રીનો સારાંશ નીચે મુજબ કરી શકાય છે:
ન્યૂઝ એજન્સી એએનઆઈના રિપોર્ટ પ્રમાણે, ગુજરાતમાં સવર્ણોને દસ ટકા અનામતનો 14મી જાન્યુઆરીથી અમલ શરૂ થઈ જશે.